ลักษณะสายผลิตภัณฑ์

ลักษณะผลิตภัณฑ์

บริษัทประกอบธุรกิจผลิตสีอุตสาหกรรม รวมทั้งผลิตภัณฑ์ที่เกี่ยวข้อง ได้แก่ แลคเกอร์ ทินเนอร์
และสารเติมแต่งต่างๆ ตามความต้องการของลูกค้า โดยบริษัทจะร่วมออกแบบ ปรับแต่ง
และผลิตสีตามรูปแบบการนำไปใช้งานของลูกค้าแต่ละราย ทั้งนี้
ทุกผลิตภัณฑ์จะต้องผ่านเกณฑ์มาตรฐานการใช้งาน
รวมถึงเกณฑ์การทดสอบตามมาตรฐานของกลุ่มอุตสาหกรรมหรือตามข้อกำหนดของลูกค้าด้วย
คุณสมบัติหลักของสีโดยทั่วไป คือ ความสวยงามของสี (Decoration) ได้แก่
คุณสมบัติด้านความสวยงามสะดุดตา ความเงา ความด้าน ความเป็นประกาย เป็นต้น
และการคุ้มครองชิ้นงาน (Protection) ได้แก่ คุณสมบัติด้านความทนทาน ทนแรงขีดข่วน
ทนต่อความร้อน ทนต่อการกัดกร่อนของสารเคมี สีไม่หลุดลอกง่าย เป็นต้น
ผลิตภัณฑ์หลักของบริษัทสามารถแบ่งออกเป็น 3 สายผลิตภัณฑ์หลัก ดังนี้

1.  สีพ่นรถจักรยานยนต์ (Motorcycle Coatings)

เป็นสีที่ใช้สำหรับพ่นตัวถังและชิ้นส่วนรถจักรยานยนต์ มีคุณสมบัติสวยงามสะดุดตา ทนทานต่อแสงแดด
ทนต่อแรงกระแทก การขูดขีด การล้างด้วยน้ำยาทำความสะอาด
รวมถึงทนต่อการกัดกร่อนของน้ำมันเชื้อเพลิง ในการผลิตสีประเภทนี้
โดยตลอดระยะเวลาที่ผ่านมาบริษัทเป็นผู้ผลิตสีพ่นรถจักรยานยนต์ตาม Know-How ของ BASF
Coatings Japan ซึ่งเป็นเจ้าของลิขสิทธ์สีพ่นรถจักรยานยนต์รายใหญ่ในประเทศญี่ปุ่น
และส่งมอบสินค้าทั้งหมดให้แก่บริษัท นอฟ (ประเทศไทย) จำกัด (“NTL”) ซึ่งเป็นบริษัทย่อย
จากนั้น NTL จะเป็นผู้จัดจำหน่ายสีไปยังลูกค้าผู้ใช้สีอุตสาหกรรมต่อไป

ในเดือนธันวาคม 2551 บริษัทได้เข้าทำสัญญาความร่วมมือทางธุรกิจกับบริษัท บีเอเอสเอฟ (ไทย)
จำกัด (“BTL”)
ซึ่งถือเป็นเครือข่ายของผู้ผลิตและจัดจำหน่ายเคมีภัณฑ์และสีอุตสาหกรรมชั้นนำของโลก
โดยได้รับสิทธิการผลิตสีพ่นรถจักรยานยนต์ (Toll Manufacturing) ให้แก่ BTL
และได้รับแต่งตั้งเป็นศูนย์กลางการผลิตเพื่อรองรับการขยายตัวของธุรกิจสารเคลือบ (Coatings)
ในอุตสาหกรรมรถจักรยานยนต์และอุตสาหกรรมอื่นในภูมิภาคอาเซียนภายใต้การจัดจำหน่ายของ BTL
โดยสามารถจำแนกสีพ่นรถจักรยานยนต์ออกเป็น 3 กลุ่ม ดังนี้

-   สีพ่นรถจักรยานยนต์กลุ่ม Hi-Urethane เป็นสีชนิด Two Components Polyurethane
    ใช้สำหรับพ่นชิ้นส่วนตัวถังรถจักรยานยนต์ที่ผลิตจากพลาสติก ABS (Acrylonitrile
    Butadiene Styrene) ได้แก่ ชิ้นส่วนตัวถังรถจักรยานยนต์
    นอกจากนี้ยังสามารถใช้กับชิ้นส่วนพลาสติก ABS อื่นๆ ได้อีกด้วย เช่น หมวกกันน็อค เป็นต้น

-   สีพ่นรถจักรยานยนต์กลุ่ม BELCOAT เป็นสีชนิด Thermosetting Acrylic Melamine
    ใช้สำหรับพ่นชิ้นส่วนตัวถังรถจักรยานยนต์ที่ทำด้วยโลหะ (Phosphated Steel) ได้แก่
    ชิ้นส่วนถังน้ำมันรถจักรยานยนต์ เป็นต้น

-   สีพ่นรถจักรยานยนต์พิเศษอื่นๆ เช่น สีพ่นรองพื้นเพื่อช่วยในการนำไฟฟ้า (Electro
    Conductive Primer) ซึ่งมีลักษณะพิเศษ คือ
    มีตัวประจุไฟฟ้าในสีซึ่งเป็นประจุไฟฟ้าขั้วตรงข้ามกับชิ้นงานที่เป็นโลหะ
    ทำให้ไม่เกิดการฟุ้งกระจายเวลาพ่นสี ซึ่งจะช่วยลดอัตราการสูญเสียขณะที่พ่น เป็นต้น

[] 0

รูปตัวอย่างผลิตภัณฑ์ที่ใช้สีพ่นรถจักรยานยนต์

2.  สีเคลือบบรรจุภัณฑ์ (Packaging Coatings)

เป็นสีที่ใช้สำหรับพ่น/เคลือบบรรจุภัณฑ์ที่ผลิตจากเหล็กที่ไม่เคลือบดีบุก (Tin Free Steel)
เหล็กเคลือบดีบุก (Tin Plated Steel) และอลูมิเนียม เช่น สีเคลือบกระป๋อง
สีเคลือบหลอดอลูมิเนียม และสีเคลือบฝาจีบ เป็นต้น
สีเคลือบบรรจุภัณฑ์จะต้องมีคุณสมบัติทนต่อการกัดกร่อนของสินค้าที่บรรจุอยู่ในบรรจุภัณฑ์ เช่น สารเคมี
ความร้อนจากสินค้า เป็นต้น องค์ประกอบของสีเคลือบบรรจุภัณฑ์นี้ ประกอบไปด้วย
แลกเกอร์สำหรับเคลือบภายในและภายนอก สีรองพื้น (Sizing) สีขาว (White Coatings)
และน้ำยาอาบเงา (Overprint Varnish) นอกจากนี้บริษัทยังพัฒนาผลิตภัณฑ์ UV
สำหรับเคลือบหลอด Laminate และกระป๋องอาหาร 2 ชิ้น ประเภท DRD
ตลอดจนพัฒนาผลิตภัณฑ์ที่สามารถใช้กับงาน Engineering Plastic
(เทคโนโลยีใหม่สำหรับใช้แทนโลหะอลูมิเนียม) และผลิตภัณฑ์ที่ทนทานต่อการกัดกร่อนของน้ำมัน
Gasohol E20 ได้อีกด้วย

สีเคลือบบรรจุภัณฑ์ที่บริษัทผลิตสามารถจำแนกได้ 3 แบบ ดังนี้

-   สีเคลือบบรรจุภัณฑ์ทั่วไป (General Can Coatings)
    ใช้สำหรับพ่น/เคลือบบรรจุภัณฑ์ที่ไม่ใช่อาหาร เช่น สีเคลือบอาบขาวสำหรับงานกระป๋องทั่วไป
    (White Coatings for General Can) สีเคลือบอาบขาวและอาบเงา
    สำหรับงานกระป๋องสเปรย์ (White Coatings and Varnish for Cone & Dome -
    Aerosol Cans) สีเคลือบอาบขาวและอาบเงา สำหรับหลอดอลูมิเนียม (Coatings for
    Collapsible Tubes) และ สีเคลือบอาบเงาสำหรับงานกระป๋องทั่วไป (Lacquer for
    General Line Can) เป็นต้น
    โดยคุณสมบัติของสีชนิดนี้จะทนต่อการขึ้นรูปบรรจุภัณฑ์ในการกระบวนการผลิตของลูกค้า
    ทนต่อสารเคมีที่อยู่ในตัวสินค้า และมีสีสันสวยงามสะดุดตา

-   สีเคลือบบรรจุภัณฑ์อาหาร (Food Can Coatings) ใช้สำหรับพ่น/เคลือบบรรจุภัณฑ์อาหาร
    เช่น ฝาจีบ (Crown Coatings) Coatings for 2 piece and 3 piece Processed
    Food Can & Soft Drink และ Coatings for Easy Open Ends (E.O.E) เป็นต้น
    โดยคุณสมบัติของสีชนิดนี้ นอกจากจะต้องทนต่อการขึ้นรูปบรรจุภัณฑ์
    และทนต่อสารเคมีที่อยู่ในตัวสินค้าแล้ว สีเคลือบบรรจุภัณฑ์อาหาร จะต้องผ่านข้อกำหนดของ
    FDA (Food and Drug Administration) และมาตรฐานอื่นๆ
    ที่เกี่ยวข้องกับบรรจุภัณฑ์อาหาร

-   อื่นๆ เช่น Air-dry side stripe lacquer
    ใช้สำหรับพ่น/เคลือบเพื่อซ่อมตะเข็บกระป๋องด้านนอกที่ขึ้นรูปเรียบร้อยแล้ว
    ในกรณีที่เกิดรอยถลอกหรือรอยขีดข่วนระหว่างกระบวนการผลิต

[]

รูปตัวอย่างผลิตภัณฑ์ที่ใช้สีเคลือบบรรจุภัณฑ์

3.  หมึกพิมพ์ (Printing Ink)

ส่วนใหญ่เป็นหมึกที่พัฒนาจากเทคโนโลยีการผลิตของบริษัทเอง โดยบริษัทสามารถผลิตได้ทั้งหมึกชุดสี่สี
และหมึกสีพิเศษ ที่ใช้ในอุตสาหกรรมการพิมพ์ นอกจากนี้
ยังสามารถออกแบบและปรับแต่งคุณสมบัติต่างๆ ของสีหมึกพิมพ์
เพื่อให้ตรงตามความต้องการของลูกค้าได้ นอกจากนี้บริษัทได้มีความร่วมมือกับ INX
International Ink Co.
ประเทศสหรัฐอเมริกาในการเป็นผู้ผลิตและผู้จัดจำหน่ายหมึกพิมพ์กระป๋องอลูมิเนียม (2-Piece
Can) ภายใต้เทคโนโลยีของ INX ซึ่งถือเป็นบริษัทแรกในประเทศไทยที่สามารถผลิตหมึกพิมพ์
2-Piece Can ที่ได้มาตรฐานในระดับสากล รวมถึงพัฒนาหมึกพิมพ์กลุ่มบรรจุภัณฑ์สำหรับฝาเกลียว

อลูมิเนียมและหมึกพิมพ์ สำหรับชิ้นงานในระบบ UV
เพื่อจำหน่ายให้กับผู้ผลิตบรรจุภัณฑ์โลหะอลูมิเนียมทั้งภายในประเทศรวมถึงส่งออกไปยังประเทศกลุ่มอาเซียนอีกด้วย
หมึกพิมพ์ที่บริษัทผลิตสามารถจำแนกได้ 2 กลุ่ม ดังนี้

-   หมึกพิมพ์สำหรับงานพิมพ์บนโลหะ เป็นหมึกที่ใช้สำหรับงานพิมพ์บนโลหะภายนอก
    ซึ่งใช้กับงานพิมพ์ทั่วไป เช่น กระป๋องบรรจุภัณฑ์ และงานกระป๋องอาหาร
    ทั้งที่เป็นชิ้นงานที่มีส่วนผสมของดีบุก (Tin Plated Steel) ชิ้นงานที่ไม่มีส่วนผสมของดีบุก
    (Tin Free Steel) และอลูมิเนียม เป็นต้น
    โดยคุณสมบัติของหมึกพิมพ์ออฟเซทชนิดนี้จะยึดติดแน่นกับชิ้นงาน ทนการขึ้นรูปของชิ้นงาน
    ทนความร้อน และทนต่อสารเคมีต่างๆ ในกระบวนการใช้งานของลูกค้า

-   หมึกพิมพ์ยูวี เป็นหมึกพิมพ์ที่ต้องผ่านคลื่นแสงอัลตร้าไวโอเล็ต (Ultra Violet)
    ในกระบวนการใช้งานส่วนใหญ่ใช้สำหรับพิมพ์บนบรรจุภัณฑ์อาหาร
    และเหมาะกับงานที่มีปริมาณมาก เนื่องจากมีคุณสมบัติแห้งเร็ว
    มีสีผิวเรียบสม่ำเสมอเพราะมีการไหลของเนื้อสีดี มีความทนทานต่อสารเคมี มีกลิ่นอ่อน
    รวมถึงไม่มีผลกระทบต่อสิ่งแวดล้อม

-   หมึกพิมพ์พิเศษ เช่น หมึกพิมพ์ Dry Offset
    ที่ใช้พิมพ์บนชิ้นงานกระป๋องและบรรจุภัณฑ์โลหะอลูมิเนียม
    สามารถพิมพ์บนบรรจุภัณฑ์หลังการขึ้นรูปแล้ว

[]

รูปตัวอย่างผลิตภัณฑ์ที่ใช้หมึกพิมพ์

4.  สีอุตสาหกรรมชนิดอื่นๆ

เป็นผลิตภัณฑ์สีและผลิตภัณฑ์ที่เกี่ยวข้องนอกเหนือจากที่กล่าวมา 3 ประเภทข้างต้น
ที่บริษัทได้รับอนุญาตให้ใช้สิทธิการผลิตจากเจ้าของสูตรลิขสิทธิ์ และผลิตภัณฑ์ที่เป็น Know-How
ของบริษัทเอง ซึ่งจำหน่ายให้แก่ลูกค้าทั่วไปนอกเหนือจากผลิตภัณฑ์หลักของบริษัท เช่น

-   สีรถไฟ คือ สีสำหรับพ่นภายนอกตู้ขบวนรถไฟ และชิ้นส่วนต่างๆ ของรถไฟ
    เป็นสีที่บริษัทมีการพัฒนา Know-How ขึ้นเอง ทั้งนี้
    ในปัจจุบันบริษัทไม่มีการผลิตและจำหน่ายสีรถไฟ แต่หากมีคำสั่งซื้อจากลูกค้า
    บริษัทยังสามารถผลิตและจำหน่ายได้ โดยใช้ Know-How ที่บริษัทพัฒนาขึ้นเอง
    และจำหน่ายให้แก่ลูกค้าโดยใช้ตราสินค้าของบริษัท

-   สีทาอาคาร เป็นสีสำหรับทาอาคาร บ้านเรือนต่างๆ ซึ่งเป็นสีที่ใช้ Know-How
    ของบริษัทในการผลิต
    และจำหน่ายให้แก่ลูกค้าโดยใช้ตราสินค้าของบริษัทเองและเคยจำหน่ายในอดีต ทั้งนี้
    ในปัจจุบันบริษัทไม่มีการผลิตและจำหน่ายสีทาอาคาร แต่หากมีคำสั่งซื้อจากลูกค้า
    บริษัทยังสามารถผลิตและจำหน่ายได้

-   สีฝุ่น เป็นสีที่ใช้สำหรับอุปกรณ์หรือชิ้นงานที่ทำมาจากโลหะและเหล็ก เช่น เครื่องใช้ไฟฟ้า
    ตู้นิรภัย เฟอร์นิเจอร์เหล็ก เป็นต้น
    การพ่นสีชนิดนี้ใช้หลักการของประจุไฟฟ้าระหว่างตัวชิ้นงานที่เป็นโลหะกับสี
    จึงไม่มีเศษสีเหลือจากการพ่นเพราะสีที่เหลือจากการพ่นสามารถนำกลับมาใช้ใหม่ได้
    และสีฝุ่นเป็นสีประเภทไม่มีทินเนอร์ จึงเป็นการช่วยรักษาสิ่งแวดล้อมอีกด้วย บริษัทซื้อ
    Know-How สีฝุ่นมาจากบริษัท Kawakami Paint Mfg. (ประเทศญี่ปุ่น)
    ซึ่งบริษัทยังไม่มีการผลิตสีฝุ่น อย่างไรก็ตาม บริษัทสามารถที่จะพิจารณาต่อสัญญากับเจ้าของ
    Know-How ดังกล่าวหากเห็นว่าความต้องการสีฝุ่นในอุตสาหกรรมเพิ่มขึ้น

-   ผลิตภัณฑ์อื่นๆ ได้แก่ เรซิ่น แลคเกอร์ ทินเนอร์ น้ำมันชักเงา และสารเติมแต่งต่างๆ เป็นต้น
    ปัจจุบันบริษัทจะผลิตและจำหน่ายเมื่อได้รับคำสั่งซื้อ (Order) จากลูกค้า
    โดยใช้ตราสินค้าของบริษัทเอง

การตลาดและลูกค้าเป้าหมาย

-   ลักษณะเฉพาะของตลาดสีอุตสาหกรรม

อุตสาหกรรมสีสามารถจำแนกตามลักษณะการใช้งานได้เป็นสองประเภท ได้แก่
สีทาอาคารและสีอุตสาหกรรม อุตสาหกรรมสีทาอาคารนั้นจะมีผู้ผลิตในตลาดเป็นจำนวนมาก
มีการขยายตัวตามภาวะการก่อสร้าง และมีการแข่งขันสูงด้านราคา ส่วนสีอุตสาหกรรมนั้น
มีจำนวนผู้ผลิตและขนาดตลาดของสีแต่ละชนิดขึ้นอยู่กับฐานลูกค้าความยากง่ายของเทคโนโลยีและสูตรการผลิต
และไม่ใช้กลยุทธ์การแข่งขันด้านราคาเป็นปัจจัยสำคัญ
ดังนั้นตลาดสีอุตสาหกรรมจะมีความแตกต่างจากตลาดสีทาอาคาร
ลักษณะสำคัญของวิถีการตลาดของสีอุตสาหกรรมได้แก่

1.  ลูกค้าผู้ใช้สีจะคำนึงถึงตราสินค้า และเจ้าของหรือผู้คิดค้น Know-How เป็นสำคัญ
    โดยพฤติกรรมของลูกค้าผู้ใช้สีจะมีความภักดีต่อตราผลิตภัณฑ์ (Brand Royalty)
    ที่มีระดับคุณภาพตรงตามความต้องการของลูกค้า เพราะในการเลือกใช้สี ลูกค้าจะเลือกสีที่ใช้
    และพิจารณาผู้ผลิตที่ตรงกับความต้องการและข้อกำหนดของลูกค้า
    ตั้งแต่การเริ่มวางสายการผลิตของลูกค้า ดังนั้น
    หากลูกค้าต้องการเปลี่ยนมาใช้สีของผู้ผลิตที่แตกต่างกัน
    จึงอาจต้องมีการปรับเปลี่ยนสายการผลิตสินค้าของลูกค้า หรือหยุดสายการผลิต
    จึงทำให้ลูกค้ามีต้นทุนในการเปลี่ยนแปลงค่อนข้างสูง (Switching Cost) อย่างไรก็ตาม
    ต้นทุนสีเมื่อเปรียบเทียบกับต้นทุนของสินค้า (Total Product Cost) จะมีสัดส่วนที่น้อยมาก
    เช่น ต้นทุนสีที่ใช้เทียบกับต้นทุนการผลิตรถจักรยานยนต์ทั้งคัน
    ลูกค้าจึงมีความภักดีต่อตรายี่ห้อของสีที่ตนใช้
    ทั้งนี้ผู้ผลิตสีต้องสามารถผลิตสีให้ตรงตามเฉดสีและตรงตามคุณสมบัติที่ลูกค้าต้องการ
    รวมถึงมีการส่งมอบสินค้าตรงเวลา
    เนื่องจากสีอุตสาหกรรมเป็นส่วนประกอบหนึ่งของชิ้นงานที่ลูกค้าจะนำไปผลิต
    หากการส่งมอบสีล่าช้าอาจทำให้ลูกค้าเกิดอุปสรรคต่อเนื่องในการผลิตสินค้าได้จากการที่กระบวนการผลิตชะลอหรือหยุดลง
    ดังนั้นลูกค้าจึงมีความต้องการสีที่มีมาตรฐานและคุณภาพระดับสูง
    ซึ่งการที่ผู้ผลิตสีใช้ตราสินค้าหรือผลิตสีโดยใช้ Know-How
    ที่เป็นที่ยอมรับของลูกค้าจึงแสดงได้ว่าผู้ผลิตมีมาตรฐานและคุณภาพที่เชื่อถือได้

2.  แม้ว่าวิธีการผลิตสีจะมีเทคโนโลยีการผลิตที่ไม่ซับซ้อน
    แต่ผู้ผลิตที่ได้มาตรฐานส่วนใหญ่ต้องพึ่งพาสูตรและวัตถุดิบเฉพาะในการผลิตสีซึ่งเป็นความลับทางการค้า
    ดังนั้นผู้ผลิตสีจึงจำเป็นต้องมีความร่วมมือทางธุรกิจกับเจ้าของลิขสิทธิ์
    เพื่อให้ได้รับสูตรการผลิตและคุณภาพที่ลูกค้ายอมรับ

3.  การที่ผู้ผลิตสีสามารถใช้ Know-How ของเจ้าของลิขสิทธิ์ที่มีชื่อเสียง
    จะเป็นสิ่งแสดงถึงระดับมาตรฐานและคุณภาพของผู้ผลิตด้วย เช่น
    กลุ่มผู้ผลิตรถจักรยานยนต์ประเทศญี่ปุ่นจะใช้สีของ BASF สำหรับพ่นชิ้นส่วนรถจักรยานยนต์
    เป็นต้น

4.  ช่องทางการจำหน่ายของสีอุตสาหกรรมนั้นผู้ผลิตสีส่วนใหญ่จะส่งสินค้าผ่านผู้จัดจำหน่าย
    ซึ่งผู้ผลิตโดยมากจะมีผู้จัดจำหน่ายเพื่อนำสินค้าไปจำหน่ายอีกทอดหนึ่ง
    แต่บางกรณีผู้ผลิตสามารถจำหน่ายโดยตรงให้แก่ลูกค้าปลายทางได้ด้วย

-   กลยุทธ์การตลาด

บริษัทดำเนินธุรกิจการผลิตสีอุตสาหกรรมมานานกว่า 40 ปี
มีชื่อเสียงเป็นที่ยอมรับจากลูกค้าด้วยดีมาตลอด โดยบริษัทมีกลยุทธ์ที่สำคัญ ได้แก่

1.  นโยบายด้านการรักษาคุณภาพผลิตภัณฑ์ เนื่องจากลูกค้าผู้ใช้สี (End User)
    จะให้ความสำคัญในมาตรฐานคุณภาพระดับสูงและตระหนักถึงการรักษาสิ่งแวดล้อม

2.  การเพิ่มสายการผลิต และขยายกำลังการผลิต เพื่อเพิ่มผลิตภัณฑ์สี
    และขยายกำลังการผลิตในสีที่สามารถตอบสนองอุตสาหกรรมต่อเนื่องที่มีอัตราการเติบโตสูง

3.  การวิจัยและพัฒนาเทคโนโลยีอย่างต่อเนื่อง
    ทำให้บริษัทสามารถให้คำแนะนำแก่ลูกค้าเพื่อให้สามารถนำสีไปใช้ได้เต็มประสิทธิภาพ
    และเพิ่มความสามารถในการแข่งขันโดยการสร้างความแตกต่างจากคู่แข่ง
    ทั้งนี้บริษัทมีการร่วมวิจัยและพัฒนากับเจ้าของ Know-How เพื่อให้สีมีคุณสมบัติที่พิเศษ
    และสอดคล้องกับความต้องการของตลาด
    การร่วมพัฒนาสูตรวัตถุดิบทำให้ต้นทุนวัตถุดิบที่ใช้ในการผลิตต่ำลง
    นอกจากนี้บริษัทยังมีการวิจัยและพัฒนาขึ้นเอง เช่น
    การวิจัยและพัฒนาเพื่อการปรับการใช้งานสีให้สอดคล้องกับสภาพแวดล้อมในประเทศไทย
    ซึ่งแตกต่างจากสภาพแวดล้อมในประเทศของเจ้าของ Know-How

4.  การพัฒนาอย่างต่อเนื่อง (Sustainable Development)
    ด้านการให้บริการที่ดีต่อลูกค้าโดยใช้กลยุทธ์ทางการตลาด ได้แก่
    การพัฒนาความสัมพันธ์อันดีกับลูกค้าอย่างต่อเนื่อง การสร้างพันธมิตรทางธุรกิจกับคู่ค้า
    (Alliance Strategy) การบริหารจัดการสิ่งแวดล้อมและความปลอดภัย
    โดยการเข้าร่วมเป็นสมาชิกกลุ่ม Responsible Care ในประเทศไทย
    เพื่อให้บริษัทเป็นที่ยอมรับต่อลูกค้าในเรื่องการบริหารจัดการสิ่งแวดล้อมและความปลอดภัย

-   กลุ่มลูกค้าเป้าหมาย

บริษัทมีฐานลูกค้าสำคัญในกลุ่มผู้ใช้สีเพื่อนำไปเป็นส่วนประกอบของสินค้าหรือเพิ่มมูลค่าสินค้า เช่น
ผู้ผลิตชิ้นส่วนรถจักรยานยนต์ และผู้ผลิตกระป๋องบรรจุภัณฑ์ๆ เป็นต้น ปัจจุบัน
ส่วนใหญ่เป็นลูกค้าภายในประเทศประมาณร้อยละ 95 และลูกค้าต่างประเทศประมาณร้อยละ 5
ของลูกค้าทั้งหมด ลักษณะของกลุ่มลูกค้าสามารถจำแนกตามอุตสาหกรรมดังนี้

1.  ลูกค้าในกลุ่มอุตสาหกรรมยานยนต์ เป็นลูกค้ากลุ่มผู้ใช้สีในการผลิตชิ้นส่วนรถยนต์
    ชิ้นส่วนรถจักรยานยนต์ ภายใต้การดำเนินแผนการตลาดของบริษัท บีเอเอสเอฟ (ไทย) จำกัด

2.  ลูกค้าในกลุ่มอุตสาหกรรมบรรจุภัณฑ์ เป็นลูกค้าผู้ใช้สีในการเคลือบบรรจุภัณฑ์ ได้แก่
    กระป๋องบรรจุภัณฑ์อาหารและเครื่องดื่ม เช่น น้ำอัดลมและเบียร์ เป็นต้น หรือหลอดบรรจุภัณฑ์
    เช่น ยาสีฟันหรือยา เป็นต้น

3.  ลูกค้าในกลุ่มอุตสาหกรรมการพิมพ์ เป็นลูกค้าผู้ใช้หมึกพิมพ์ในงานพิมพ์โลหะ ได้แก่
    บรรจุภัณฑ์โลหะและฝาจีบ เป็นต้น

-   การจำหน่ายและช่องทางการจำหน่าย

1.  สีพ่นรถจักรยานยนต์

การเข้าทำสัญญา Toll Manufacturing Agreement กับบริษัท บีเอเอสเอฟ (ไทย) จำกัด
(“BTL”) ในเดือนธันวาคม 2551
ทำให้บริษัทได้รับผลตอบแทนในรูปของค่าจ้างผลิตซึ่งผันแปรไปตามปริมาณสินค้าที่ผลิตและคำสั่งผลิต
ตลอดจนการดำเนินแผนการตลาดของ BTL ที่ถือเป็นเครื่อข่ายกลุ่ม BASF
ผู้ผลิตและจัดจำหน่ายเคมีภัณฑ์ระดับโลกซึ่งมีฐานลูกค้ากลุ่มอุตสาหกรรมรถจักรยานยนต์ทั้งในประเทศและต่างประเทศ

การรับจ้างผลิตช่วยให้บริษัทสามารถลดต้นทุนการบริหารจัดการวัตถุดิบและลดความเสี่ยงด้านราคาวัตถุดิบที่มีความผันผวนตามสภาวะเศรษฐกิจลงได้
และจากการที่บริษัทมีประสบการณ์ในการดำเนินธุรกิจผลิตสีอุตสาหกรรมและได้รับความไว้วางใจจากลูกค้ามาอย่างยาวนาน
ประกอบกับ BASF
มีเป้าหมายให้ประเทศไทยเป็นศูนย์กลางด้านการผลิตเพื่อรองรับการขยายตัวของธุรกิจสารเคลือบ
(Coatings) ในอุตสาหกรรมรถจักรยานยนต์ภูมิภาคอาเซียน จึงทำให้มั่นใจได้ว่า BTL
จะมุ่งมั่นดำเนินแผนการตลาดและขยายฐานลูกค้าให้บรรลุตามเป้าหมายของ BASF
ที่วางไว้ให้ได้เป็นอย่างดี

2.  สีเคลือบบรรจุภัณฑ์

บริษัทเป็นผู้ผลิตและจำหน่ายสีเคลือบบรรจุภัณฑ์โดยตรงไปยังลูกค้าในกลุ่มอุตสาหกรรมบรรจุภัณฑ์
โดยบริษัทจะให้ความสำคัญกับกลุ่มลูกค้าผู้ใช้สีเคลือบบรรจุภัณฑ์อย่างมาก
เนื่องจากข้อกำหนดหรือมาตรฐานของสีเคลือบบรรจุภัณฑ์จะมีความเข้มงวดมากกว่าสีประเภทอื่น
โดยเฉพาะสีเคลือบบรรจุภัณฑ์อาหาร
ดังนั้นบริษัทจะเข้าไปมีส่วนร่วมในการวางแผนการผลิตของลูกค้ามีทีมงานขายสีเคลือบบรรจุภัณฑ์ที่รับผิดชอบดูแลการขายและให้บริการอย่างทั่วถึง
รวมถึงบริการหลังการขายด้วย

บริษัทเป็นผู้ผลิตและจำหน่ายสีเคลือบบรรจุภัณฑ์ตรงไปยังลูกค้าทั้งภายในประเทศและต่างประเทศภายหลังการหยุดดำเนินงานของบริษัท
อีซึ่น วัตสัน โค๊ตติ้ง จำกัด (“EWC”) ตั้งแต่ไตรมาสที่ 4 ปี 2552 เป็นต้นมา
ซึ่งบริษัทยังคงรักษาฐานลูกค้าตลอดจนปริมาณการสั่งซื้ออย่างสม่ำเสมอ ทำให้การหยุดดำเนินงานของ
EWC ไม่ส่งผลกระทบต่อการดำเนินงานของบริษัทแต่ประการใด

EWC เป็นบริษัทย่อยที่บริษัทถือหุ้นในสัดส่วนร้อยละ 50.95 ร่วมกับ Watson Standard Asia Inc
(“Watson”) และผู้ถือหุ้นชาวไทยอื่น ถือหุ้นในสัดส่วนร้อยละ 49.00 และ 0.05 ตามลำดับ
ได้จดทะเบียนเลิกบริษัทเมื่อวันที่ 25 พฤษภาคม 2553
และจดทะเบียนเสร็จการชำระบัญชีแล้วเมื่อวันที่ 7 มกราคม 2554

3.  สีอุตสาหกรรมอื่น

บริษัทเป็นผู้ผลิตและจำหน่ายหมึกพิมพ์และสีอุตสาหกรรมอื่นโดยตรงไปยังลูกค้า
โดยทั่วไปหมึกพิมพ์โลหะเป็นผลิตภัณฑ์ที่มีความยุ่งยากและซับซ้อนในการใช้งานน้อยกว่าผลิตภัณฑ์กลุ่มอื่น
อีกทั้งลูกค้ามีทักษะในการใช้งานหมึกพิมพ์อยู่แล้ว
บริษัทจึงเลือกใช้การตั้งทีมงานขายและให้บริการผลิตภัณฑ์หมึกพิมพ์ไปยังกลุ่มผู้ใช้หมึกพิมพ์โดยตรง

ภาวะอุตสาหกรรม

อุตสาหกรรมสีในประเทศสามารถจำแนกกลุ่มผู้ประกอบการตามลักษณะการใช้งานสี คือ สีทาอาคาร
ซึ่งได้แก่ สีน้ำพลาสติก สีน้ำมัน หรือสีเคลือบเงา และอีกกลุ่มหนึ่ง คือ สีอุตสาหกรรม ได้แก่
สียานยนต์ สีทาเรือ สีผงที่ใช้ในอุตสาหกรรมเครื่องไฟฟ้า และสีเคลือบบรรจุภัณฑ์
มูลค่าตลาดสีภายในประเทศโดยรวมในปี 2553 ยังคงใกล้เคียงกับ ปี 2552 ซึ่งมีมูลค่าประมาณ
2.5 หมื่นล้านบาท อย่างไรก็ตามมูลค่าตลาดสีโดยรวมมีแนวโน้มดีขึ้นในปี 2554
ซึ่งสีอุตสาหกรรมจะมีปริมาณการใช้งานเพิ่มขึ้น ตามการฟื้นตัวของอุตสาหกรรมต่อเนื่อง ได้แก่
อุตสาหกรรมยานยนต์ และ อุตสาหกรรมบรรจุภัณฑ์ เป็นต้น (ที่มา: สมาคมผู้ผลิตสีไทย)

การแข่งขัน

สีอุตสาหกรรมเป็นอุตสาหกรรมเคมีภัณฑ์ขั้นปลายที่มีความเกี่ยวเนื่องกับอุตสาหกรรมอื่นๆ
ดังนั้นการเติบโตของอุตสาหกรรมสีจึงขึ้นอยู่กับอุตสาหกรรมต่อเนื่องผู้ใช้สี (End User) ได้แก่
อุตสาหกรรมยานยนต์ อุตสาหกรรมก่อสร้าง อุตสาหกรรมบรรจุภัณฑ์ อุตสาหกรรมเครื่องใช้ไฟฟ้า
และอุตสาหกรรมสิ่งพิมพ์ เป็นต้น
การแข่งขันในตลาดสีอุตสาหกรรมไม่ใช้กลยุทธ์ด้านราคาเหมือนกับตลาดสีทาอาคารที่มีการแข่งขันด้านราคาสูง
ความสามารถในการแข่งขันในตลาดสีอุตสาหกรรมและปัจจัยสำคัญที่ทำให้ผู้ประกอบการผลิตสีอุตสาหกรรมจะประสบความสำเร็จได้นั้น
จะขึ้นอยู่กับ การยอมรับและเป็นที่รู้จักจากลูกค้า
ผู้ผลิตสีอุตสาหกรรมที่ได้มาตรฐานส่วนใหญ่ต้องพึ่งพาสูตรและวัตถุดิบเฉพาะในการผลิตสี
ซึ่งเป็นความลับทางการค้าทำให้ผู้ผลิตสีต้องร่วมทุนกับต่างประเทศและส่งผลให้ผู้ผลิตสีเป็นที่ยอมรับของลูกค้า
ส่วนปัจจัยสำคัญที่ทำให้ผู้ผลิตสามารถรักษาส่วนถือครองตลาดได้ คือ
ชื่อเสียงในการรักษามาตรฐานและคุณภาพของสี การส่งมอบงานตรงเวลา
ความสามารถในการพัฒนาเทคโนโลยีให้สามารถรองรับความต้องการของลูกค้าได้
การที่บริษัทมีความได้เปรียบทางการแข่งขันในอุตสาหกรรมอาจมีปัจจัยประกอบดังนี้

1.  บริษัทประกอบธุรกิจการผลิตสีอุตสาหกรรมมายาวนาน
    มีประสบการณ์และความเชี่ยวชาญเป็นอย่างดีและบริษัทมีผลิตภัณฑ์ที่คลอบคลุมสีอุตสาหกรรมเกือบทุกประเภท
    (Integrated Industrial Paints)
    ทำให้ช่วยลดความเสี่ยงในการพึ่งพาอุตสาหกรรมใดอุตสาหกรรมหนึ่ง
    หากภาวะอุตสาหกรรมนั้นๆ มีความผันผวน

2.  บริษัทมีความร่วมมือกับผู้คิดค้นและเจ้าของ Know-How ที่มีชื่อเสียงทั้งจากประเทศญี่ปุ่น
    เยอรมนี และสหรัฐอเมริกา บริษัทจึงเป็นที่ยอมรับของลูกค้าในฐานะที่เป็นผู้ผลิตสีโดยใช้
    Know-How ที่ได้มาตรฐาน เชื่อถือได้และเป็นที่รู้จักในระดับสากล
    จึงทำให้บริษัทสามารถแข่งขันได้
    เนื่องจากพฤติกรรมของผู้ใช้สีอุตสาหกรรมจะคำนึงถึงตราสินค้าและเจ้าของหรือผู้คิดค้น
    Know-How เป็นสำคัญ

3.  บริษัทมีความร่วมมือทางการค้าและมีการทำสัญญาระหว่างบริษัท เจ้าของ Know-How
    และผู้จัดจำหน่าย เพื่อให้ผู้จัดจำหน่ายสามารถจัดหาวัตถุดิบได้ตรงตามสูตรลิขสิทธิ์การผลิตสี
    ซึ่งสูตรลิขสิทธิ์การผลิตสีนี้เป็นส่วนสำคัญที่สุดในธุรกิจสีอุตสาหกรรมและเป็นความลับทางการค้า
    ดังนั้นบริษัทจึงสามารถมีวัตถุดิบที่ใช้ในการผลิตอย่างเพียงพอและต่อเนื่อง

4.  บริษัทมีจุดเด่นในด้านความยืดหยุ่นของการผลิตตามปริมาณการสั่งซื้อของลูกค้าที่สามารถผลิต
    Batch Size ที่มีปริมาณน้อย ซึ่งส่วนใหญ่เป็นคำสั่งซื้อจากลูกค้าประจำ
    โดยบริษัทจะมีอัตราการใช้กำลังการผลิตรวมอยู่ที่ประมาณร้อยละ 70 – 80
    ของกำลังการผลิตสูงสุด
    และยังสามารถควบคุมต้นทุนการผลิตได้ต่ำใกล้เคียงกับการผลิตในปริมาณมาก

5.  การร่วมมือทางธุรกิจกับ BTL
    โดยรับจ้างผลิตสีพ่นรถจักรยานยนต์ภายใต้การดำเนินแผนการตลาดของ BTL
    ซึ่งเป็นเครื่อข่ายผู้ผลิตและจัดจำหน่ายเคมีภัณฑ์ระดับโลก
    ช่วยให้บริษัทมีโอกาสในการขยายฐานลูกค้ามากขึ้น

6.  บริษัทมีความสัมพันธ์ที่ดีกับลูกค้า โดยเน้นการให้บริการตั้งแต่ก่อนการผลิต ได้แก่
    การที่บริษัทเข้าไปมีส่วนร่วมในการวางแผนการผลิตของลูกค้าเพื่อทราบปริมาณความต้องการของลูกค้า
    จนถึงบริการหลังการขายด้วย

การแข่งขันในตลาดสีอุตสาหกรรม จะแตกต่างกันไปตามประเภทของสี ซึ่งผู้ผลิตรายใหญ่มีดังต่อไปนี้

+-------------+---------------------------+---------------------------+
| ประเภทสี     | ผู้ผลิต/ ผู้จัดจำหน่าย           |                           |
+-------------+---------------------------+---------------------------+
|             | ผู้ผลิตในประเทศ              | ผู้นำเข้าจากต่างประเทศ        |
+-------------+---------------------------+---------------------------+
| สีพ่นรถยนต์    | Nippon (ตราผึ้ง), Thai DNT  | BASF Coatings (ตรานกแก้ว), |
|             |                           | Dupont                    |
|             | Thai Kansai (ตราพัด),      |                           |
+-------------+---------------------------+---------------------------+
| สีพ่น         | Eason Paint (ตรา          | -                         |
| รถจักรยานยนต์ | BASF-จำหน่ายผ่าน BTL),      |                           |
|             | Nippon, Thai Kansai       |                           |
|             | (ตราพัด), Thai DNT         |                           |
+-------------+---------------------------+---------------------------+
| สีเ          | Eason Paint (ตรา Eason)   | Valspar, TOYO, WR Grace   |
| คลือบบรรจุภัณฑ์ | WR Grace, ICI, PPG        |                           |
+-------------+---------------------------+---------------------------+
| หมึกพิมพ์      | Eason Paint (ตรา Eason    | TOYO, DIC, SICPA          |
|             | และนกบินคู่-จำหน่ายโดยตรง)    |                           |
|             | TOYO, DIC, INX            | (นำเข้าผลิตภัณฑ์ที่บริษัทไม่ได้ผลิต) |
+-------------+---------------------------+---------------------------+

ที่มา : ข้อมูลจากผู้บริหาร

ทั้งนี้ บริษัทเป็นผู้ผลิตสีอุตสาหกรรมประเภทสีพ่นรถจักรยานยนต์รายใหญ่รายหนึ่งในประเทศ
โดยบริษัทมีส่วนแบ่งตลาดโดยประมาณ ดังนี้

  ------------------ -------------------------------------------------------- ------------------- ----------
  ผลิตภัณฑ์             ผลิตภัณฑ์ที่เกี่ยวข้อง                                           ส่วนแบ่งตลาดของบริษัท   

                                                                              2553                2552

  สีพ่นรถจักรยานยนต์     ชิ้นส่วนและตัวถังรถจักรยานยนต์                                  45%                 45%

  สีเคลือบบรรจุภัณฑ์      กระป๋อง หลอดอลูมิเนียม ฝาจีบ                                  17%                 15%
                     และบรรจุภัณฑ์ที่มีคุณสมบัติทนต่อการกัดกร่อนของสินค้าที่บรรจุอยู่ในบรรจุภัณฑ์                       

  หมึกพิมพ์             หมึกพิมพ์ UV และหมึกพิเศษสำหรับกระป๋องเครื่องดื่มอลูมิเนียม            90%                 70%

  สีอุตสาหกรรมชนิดอื่น ๆ  สีฝุ่น สีรถไฟ และสีทาอาคาร                                    -                   1%
  ------------------ -------------------------------------------------------- ------------------- ----------

หมายเหตุ :
ส่วนแบ่งตลาดของบริษัทประมาณการจากมูลค่าการจำหน่ายในตลาดสีอุตสาหกรรมภายในประเทศ

ที่มา : ข้อมูลจากผู้บริหาร

การจัดหาผลิตภัณฑ์ การผลิต และนโยบายการผลิต

บริษัทมีโรงงานผลิตตั้งอยู่ในอ.พานทอง จ.ชลบุรี บนเนื้อที่ 32-2-4 ไร่
เพื่อดำเนินการผลิตสีอุตสาหกรรม ปัจจุบันบริษัทมีกำลังการผลิตเฉลี่ยประมาณ 5,900 ตันต่อปี
ซึ่งสามารถจำแนกกำลังการผลิตตามประเภทผลิตภัณฑ์ได้ ดังนี้

ที่มา: ข้อมูลจากบริษัท หน่วย : ตัน

  ----------------- ------------ -------------- ------------- -------------
  สายผลิตภัณฑ์         กำลังการผลิต   ปริมาณผลิตจริง                  

                                 2553           2552          2551

  สีพ่นรถจักรยานยนต์    3,250        2,590 (79.7%)  2,400 (73.9%) 1,982 (61.0%)

  สีเคลือบบรรจุภัณฑ์     1,500        735 (49.0%)    610 (40.7%)   643 (42.9%)

  หมึกพิมพ์            1,150        130 (11.3%)    190 (17.4%)   336 (29.3%)

  รวม               5,900        3,455 (58.5%)  3,200 (54.2%) 2,961 (50.2%)
  ----------------- ------------ -------------- ------------- -------------

ขั้นตอนการผลิต

[]

ในการผลิตสินค้าแต่ละรายการ บริษัทจะมีขั้นตอนการผลิตหลักดังแผนภาพดังกล่าว
โดยจะเริ่มตั้งแต่การติดต่อประสานงานกับลูกค้าและรับคำสั่งซื้อ (Order) จากลูกค้า
โดยที่ลูกค้าจะมีคำสั่งซื้อล่วงหน้าประมาณ 1 - 3 เดือน
เพื่อให้บริษัทมีเวลาเตรียมการวางแผนการผลิตสินค้าและสั่งซื้อวัตถุดิบจาก Supplier
ให้เพียงพอต่อความต้องการและเกิดประสิทธิภาพในการผลิต ทั้งนี้
ในการผลิตสินค้าบริษัทจะให้ความสำคัญกับคุณภาพของสินค้าเป็นหลัก
ด้วยการตรวจสอบคุณภาพโดยใช้อุปกรณ์ตรวจวัดที่ได้มาตรฐานทั้งในระหว่างการดำเนินการผลิตและก่อนการส่งมอบให้กับลูกค้าต่อไป

การดำเนินการผลิตสีของบริษัทประกอบด้วย 7 ขั้นตอนหลัก ได้แก่ การจัดเตรียมวัตถุดิบ
การผสมสีขั้นต้น การบด การผสมสี การปรับเฉดสี การตรวจสอบคุณภาพ
และการกรองและการบรรจุสี โดยมีรายละเอียดดังนี้

1.  การจัดเตรียมวัตถุดิบ (Raw Material Preparation)
    เป็นการนำวัตถุดิบที่ผ่านการตรวจสอบและควบคุมคุณภาพมาชั่งน้ำหนักตามสูตรผสม
    เพื่อเตรียมสำหรับการผลิต

2.  การผสมสีขั้นต้น (Pre-mixing) เป็นการควบคุมอัตราส่วนผสมของผงสีหรือแม่สี
    และนำสีไปผสมกับตัวทำละลาย และสารเติมแต่งบางส่วน ให้เป็นไปตามส่วนประกอบที่ต้องการ
    จากนั้นกวนจนเข้ากัน

3.  การบด (Grinding)
    เป็นขั้นตอนการบดสีเพื่อให้ได้สีที่มีความละเอียดมากขึ้นตามมาตรฐานที่กำหนด
    ด้วยเครื่องบดที่ควบคุมความเร็วรอบ เพื่อให้เกิดการกระจายตัวของสี
    ซึ่งจะมีทั้งแบบเครื่องปั่นผสมชนิดที่มีความเร็วรอบสูง (High Speed Mixing)
    และเครื่องปั่นผสมสีชนิดต่างๆ และทำการทดสอบความละเอียดของสีที่ได้

4.  การผสมสี (Letting Down)
    เป็นการผสมวัตถุดิบที่เป็นองค์ประกอบในการผลิตสีส่วนที่เหลือซึ่งเป็นของเหลว ได้แก่
    สารยึดจำพวกกาวลาเท็กซ์หรือเรซิ่น สารเติมแต่ง ตัวทำละลายต่างๆ เช่น น้ำ ทินเนอร์
    และน้ำมันก๊าด เป็นต้น

5.  การปรับเฉดสี (Tinting) เป็นขั้นตอนของการแต่งสีโดยใช้แม่สี
    เพื่อให้ได้เฉดสีตรงตามความต้องการของลูกค้ามากที่สุด

6.  การตรวจสอบคุณภาพ (Quality Control: Q.C.)
    เป็นการควบคุมและตรวจสอบคุณภาพของวัตถุดิบ ส่วนผสมขั้นกลางและผลิตภัณฑ์
    โดยการสุ่มตัวอย่างเพื่อตรวจสอบคุณภาพ เช่น ความหนืด ความหนาแน่น ความละเอียด
    และการเทียบสี เป็นต้น ด้วยเครื่องมือตรวจวัดที่มีประสิทธิภาพและทันสมัย
    เพื่อให้แน่ใจว่าสีมีคุณสมบัติตรงตามมาตรฐานที่ตกลงกับลูกค้าไว้

7.  การกรองและการบรรจุสี (Filtering and Filling)
    เป็นการกรองและบรรจุสีลงในภาชนะบรรจุที่ผ่านการตรวจสอบแล้ว
    และเป็นขั้นตอนสุดท้ายของกระบวนการผลิตสี ได้เป็นผลิตภัณฑ์สำเร็จรูปพร้อมส่งจำหน่ายต่อไป

ทั้งนี้ ในการผลิตสีแต่ละประเภทโดยทั่วไปจะมีขั้นตอนคล้ายกัน
แต่จะมีความแตกต่างกันในส่วนของส่วนผสมเพิ่มเติมบางชนิด
เพื่อให้ได้คุณสมบัติพิเศษและประโยชน์ตามการใช้งาน และตามสูตรเฉพาะของผู้ผลิตสี

วัตถุดิบและผู้จำหน่าย (Supplier)

รายละเอียดของวัตถุดิบหลักและจำนวนผู้จัดจำหน่าย/นำเข้าวัตถุดิบที่ใช้ในการผลิตสีของบริษัท มีดังนี้

+-------------+----------+-----------------------------+--------------+
| รายการ      | ผู้จ       | ประเทศที่ผลิต                  | การค         |
|             | ัดจำหน่าย/ |                             | วบคุมราคาต้นทุน |
| วัตถุดิบหลัก    | นำเข้า    |                             |              |
|             | (ราย)    |                             |              |
+=============+==========+=============================+==============+
| 1.  ผงสี     | 25       | เกาหลี, ญี่ปุ่น, อเมริกา, อังกฤษ,  | บริษ          |
|             |          | อินเดีย, มาเลเซีย, เนเธอร์แลนด์, | ัทจะมีการประเม |
|  (Pigments) |          | เยอรมัน, ฝรั่งเศส,             | ินแผนการใช้วัตถ |
|             |          | สวิสเซอร์แลนด์, ออสเตรเลีย, จีน  | ุดิบอย่างต่อเนื่อง |
|             |          |                             | จากนั้น        |
|             |          |                             | จึงทำการแจ้งปร |
|             |          |                             | ิมาณความต้องกา |
|             |          |                             | รแก่ผู้จัดจำหน่าย |
|             |          |                             | หรือผู้นำเข้า    |
|             |          |                             | และเจร       |
|             |          |                             | จาตกลงราคากัน |
|             |          |                             | ล่วงหน้าประมาณ |
|             |          |                             | 1 - 3 เดือน   |
|             |          |                             | กรณีที่ผู้นำเข    |
|             |          |                             | ้ามีการทำstock |
|             |          |                             | สามารถเจรจา  |
|             |          |                             | กันเป็นรายเดือน |
+-------------+----------+-----------------------------+--------------+
| 2.  เรซิ่น    | 20       | เกาหลี, ญี่ปุ่น, สวีเดน, อเมริกา,  |              |
|             |          | จีน, นิวซีแลนด์, มาเลเซีย,       |              |
|    (Resins) |          | เยอรมัน, ออสเตรเลีย, ไทย      |              |
+-------------+----------+-----------------------------+--------------+
| 3.          | 13       | เกาหลี, อินโดนีเซีย, ญี่ปุ่น,       |              |
|   ตัวทำละลาย |          | อเมริกา, อังกฤษ, มาเลเซีย,     |              |
|             |          | สิงคโปร์, เยอรมัน, ฝรั่งเศส, ไทย |              |
|  (Solvents) |          |                             |              |
+-------------+----------+-----------------------------+--------------+
| 4.          | 19       | เบลเยียม, ไต้หวัน, อเมริกา,     |              |
|   สารเติมแต่ง |          | เยอรมัน, ออสเตรเลีย,          |              |
|             |          | สิงคโปร์,ญี่ปุ่น, สวิสเซอร์แลนด์,    |              |
| (Additives) |          | ไทย                         |              |
+-------------+----------+-----------------------------+--------------+

วัตถุดิบที่สั่งซื้อจากผู้จัดจำหน่ายหลัก (Supplier)

  -----------------------------------------------------------------------
  รายชื่อผู้จัดจำหน่ายวัตถุดิบ                            รายการวัตถุดิบที่สั่งซื้อ
  ---------------------------------------------- ------------------------
  บจก.ไทยมิตซุย สเปเชียล เคมีคอล                     เรซิ่น

  INX International Ink Co.                      หมึกพิมพ์

  บจก.สยามเคมีคอลอินดัสตรี                           เรซิ่น

  Asia Pacific Petrochemical Industry            ตัวทำละลาย

  BAYER MATERIALSCIENCE LIMITED                  เรซิ่น

  The East Asiatic (Thailand)                    ผงสี

  บจก.ไบรเทน โปลีเทรดดิ้ง                           ตัวทำละลาย

  Colossal International                         เรซิ่น
  -----------------------------------------------------------------------

วัตถุดิบที่ใช้ในการผลิตแบ่งได้เป็นสองประเภท ได้แก่
วัตถุดิบเฉพาะตามสูตรลิขสิทธิ์ที่เป็นความลับทางการค้าซึ่งบริษัทต้องซื้อวัตถุดิบดังกล่าวจากบริษัทที่เจ้าของ
Know-How ยอมรับเท่านั้น และวัตถุดิบทั่วไปที่บริษัทสามารถจัดซื้อได้เองจากผู้จัดจำหน่ายทั่วไป

ก่อนการจัดซื้อวัตถุดิบบริษัทจะมีการวางแผนการผลิตตามความต้องการหรือแผนการผลิตสินค้าของลูกค้าผู้ใช้สี
โดยได้รับการประมาณการใช้ล่วงหน้า 3 เดือน พร้อมกับควบคุมแผนการเตรียมวัตถุดิบโดยระบบ
ERP เพื่อให้มีวัตถุดิบให้พอเพียงสำหรับการผลิตสีในแต่ละคำสั่งซื้อจากลูกค้าผู้ใช้สี
โดยจะมีการสั่งซื้อวัตถุดิบเป็น P/O (Purchasing Order)
จากผู้จัดจำหน่ายวัตถุดิบที่บริษัทได้คัดเลือกแล้วว่าสามารถจัดหาวัตถุดิบที่มีคุณภาพและมาตรฐานตรงตามข้อกำหนดของลูกค้า
โดยจะสั่งซื้อล่วงหน้าประมาณ 1-3 เดือน และมีการสำรองวัตถุดิบนานประมาณ 2-3 เดือน ทั้งนี้
เนื่องจากบริษัทใช้วัตถุดิบเคมีภัณฑ์ที่ต้องนำเข้าจากต่างประเทศบริษัทจึงมีการติดตามความเคลื่อนไหวของราคา
อุปสงค์และอุปทานของเคมีภัณฑ์ในตลาดโลกอย่างใกล้ชิด เพื่อเป็นข้อมูลในการบริหารต้นทุนการผลิต
และเพื่อลดความเสี่ยงจากผลกระทบของความผันผวนของราคาวัตถุดิบ

นโยบายเกี่ยวกับสินค้าคงคลัง

บริษัทประกอบธุรกิจผลิตสีอุตสาหกรรมตามคำสั่งซื้อของลูกค้า ซึ่งจะมีความแตกต่างกันในแต่ละราย
อีกทั้งลักษณะของสินค้าจะแตกต่างกันตามสิทธิที่บริษัทได้รับอนุญาตใช้ในการผลิตสี
ดังนั้นก่อนการผลิตสินค้าบริษัทจะมีการวางแผนโดยให้สอดคล้องกับแผนการผลิตสินค้าประจำปีของลูกค้า
โดยใช้ระบบ ERP ในการควบคุม
บริษัทจึงผลิตสีในปริมาณที่เท่ากับความต้องการของลูกค้าในการสั่งซื้อแต่ละคราวและอาจมีการผลิตสีสำรองเพียงบางส่วนเท่านั้น
นอกจากนี้สีส่วนใหญ่ที่บริษัทผลิตจะเป็นสีที่บริษัทได้รับสิทธิ์อนุญาตในการผลิต
บริษัทจึงต้องผลิตและจำหน่ายสีให้กับเจ้าของลิขสิทธิ์เท่านั้น
ไม่สามารถนำสูตรและสีเดียวกันไปผลิตและขายให้ลูกค้ารายอื่นที่ไม่ใช้เจ้าของลิขสิทธิ์ได้

การดำเนินการเกี่ยวกับสินค้าค้างสต็อก

กรณีที่บริษัทสินค้าค้างสต็อกและเป็นผลิตภัณฑ์ที่ผลิตตามสิทธิที่บริษัทได้รับอนุญาต
ซึ่งอาจเกิดจากการที่ลูกค้าเปลี่ยนแปลงสายการผลิต หรือเปลี่ยนแปลงปริมาณการผลิตสินค้าของลูกค้า
รายละเอียดความเป็นไปได้ในการเกิดสินค้าค้างสต็อก และวิธีการจัดการมีดังนี้

1.  สีพ่นรถจักรยานยนต์
    โดยทั่วไปแล้วบริษัทจะมีการวางแผนการผลิตให้สอดคล้องกับแผนการจำหน่ายของ BTL
    จึงทำให้เกิดสีค้างสต็อกน้อย ซึ่งในกรณีที่เกิดสีค้างสต็อก BTL จะรับซื้อสินค้าทั้งหมด

2.  สีเคลือบบรรจุภัณฑ์ เป็นสีที่บริษัทเป็นผู้คิดค้น และพัฒนาสูตรเฉพาะขึ้นมา
    ในกรณีที่เกิดสีค้างสต็อก บริษัทจะขายลดราคาไปยังผู้เหมาซื้อสีในราคาถูก
    ซึ่งผู้รับเหมาซื้อสีจะนำไปใช้ในการพ่น เคลือบสินค้าต่าง ๆ เช่น นาฬิกาติดผนัง ไส้แฟ้ม
    บรรจุภัณฑ์อลูมิเนียมเกรดต่ำ เป็นต้น

3.  หมึกพิมพ์ เป็นผลิตภัณฑ์ที่เป็นที่ต้องการของลูกค้าโดยทั่วไป
    โดยเฉพาะหมึกพิมพ์สีดำและไม่มีลิขสิทธิ์เฉพาะ ดังนั้น การค้างสต็อกจึงมีความเป็นไปได้ต่ำ
    สำหรับหมึกพิมพ์พิเศษที่บริษัทมีความร่วมมือทางการค้ากับ INX นั้น
    เป็นการสั่งซื้อตามใบสั่งซื้อของลูกค้า ดังนั้น ลูกค้าผู้ใช้สีจะรับซื้อคืนสีค้างสต็อกทั้งหมด

ทั้งนี้ ในการขายสีค้างสต็อกในราคาต่ำถึงแม้บริษัทจะได้กำไรน้อย
หรือบางครั้งต่ำกว่าต้นทุนการผลิตจะเป็นทางเลือกที่ดีกว่าที่บริษัทต้องกำจัดสีค้างสต็อกเอง
ซึ่งจะทำให้บริษัทต้องเสียค่าใช้จ่ายในการทำลายสีที่เป็นสารเคมี
จึงต้องมีกระบวนการในการกำจัดให้ถูกต้อง เนื่องจากบริษัทให้ความสำคัญกับการรักษาสิ่งแวดล้อม

สภาพปัญหาเกี่ยวกับวัตถุดิบ

วัตถุดิบหลักที่ใช้ในการผลิต ได้แก่ ผงสี เรซิน ตัวทำละลาย สารเติมแต่ง และเคมีภัณฑ์อื่นๆ
ที่มีความผันผวนด้านราคาสูง โดยราคาส่วนใหญ่จะผันผวนตามราคาน้ำมัน

หน่วย : บาท

[]

รูปแสดงความเคลื่อนไหวของราคาน้ำมัน ระหว่างเดือนมกราคม – ธันวาคม 2553

ที่มา : www.ptt.co.th

ระบบคุณภาพและผลกระทบต่อสิ่งแวดล้อม

บริษัทได้ ให้ความสำคัญด้านสิ่งแวดล้อม   จึงได้มีการจัดทำระบบการจัดการด้านสิ่งแวดล้อม
ISO14001  ซึ่งปัจจุบันได้รับการรับรองระบบเป็นที่เรียบร้อยแล้ว  นอกเหนือจากระบบ ISO9001
และ ISO/TS16949 ซึ่งได้รับการรับรองในปี 2549 และ 2552 ตามลำดับ 
สำหรับงานด้านความปลอดภัย บริษัทได้มีโครงการให้ความรู้ด้านความปลอดภัย 
การอนุรักษ์พลังงาน  การจัดการด้านสิ่งแวดล้อม 
ตลอดจนการซ้อมป้องกันระงับอัคคีภัยโดยร่วมมือกับหน่วยงานราชการในพื้นที่ 
เพื่อเป็นการคืนประโยชน์และสร้างความสัมพันธ์ที่ดีระหว่างบริษัทกับชุมชน

นอกจากนี้บริษัทได้เข้าร่วมเป็นสมาชิกและได้รับการรับรองให้เป็นสมาชิกของกลุ่ม Responsible
Care (RC) ของกลุ่มเคมีภัณฑ์อุตสาหกรรม (International Council of Chemicals
Association: ICCA) ในปี 2542 
เนื่องจากบริษัทต้องการเสริมสร้างความมุ่งมั่นเกี่ยวกับหลักการดูแลด้วยความรับผิดชอบทั้งส่วนของบริษัทและสังคม
ซึ่งหลักการของ Responsible Care นี้ครอบคลุมตั้งแต่เรื่องการปกป้องสิ่งแวดล้อม
ความปลอดภัยในการปฏิบัติงาน ความปลอดภัยในโรงงานและการป้องกันอันตราย
ความปลอดภัยในการขนส่ง การดูแลผลิตภัณฑ์ และการสื่อสารอย่างมีประสิทธิภาพกับชุมชน

บริษัทได้ตระหนักถึงผลกระทบต่อสิ่งแวดล้อมที่เกิดขึ้นจากการผลิตสี
จึงได้ดำเนินการผลิตและมีการบำบัดของเสียที่เกิดจากการผลิตต่างๆ
ของบริษัทให้เป็นไปตามมาตรฐานของกรมโรงงาน และตามกฎหมายที่กำหนดไว้
โดยมีการดำเนินการตรวจวัดผลและตรวจสอบคุณภาพของสิ่งแวดล้อมอย่างต่อเนื่องอย่างน้อยปีละ 2
ครั้ง ซึ่งการตรวจวัดครั้งล่าสุดบริษัทได้ดำเนินการเมื่อวันที่ 9 กันยายน 2553  โดยบริษัท
ซี.อี.เอ็ม. เทคโนโลยี (ไทยแลนด์) จำกัด 
เพื่อตรวจวัดและประเมินผลการดำเนินงานด้านสิ่งแวดล้อมของบริษัท และในปี 2553
บริษัทมีงบประมาณด้านการจัดการสิ่งแวดล้อมประมาณ 300,000 บาท
และไม่มีข้อพิพาททางกฎหมายด้านสิ่งแวดล้อม

รายงานผลการตรวจวัดคุณภาพอากาศในสถานประกอบการ

+----+------------+----------------+---------+------+------+---------+
| ลำ | สถานที่      | พารามิเตอร์      | ผลการว  | มาต  |      | ผลเป    |
| ดับ |            |                | ิเคราะห์  | รฐาน |      | รียบเทียบ |
+----+------------+----------------+---------+------+------+---------+
|    |            |                |         | *    | A    | *       |
|    |            |                |         |      | CGIH |         |
+----+------------+----------------+---------+------+------+---------+
| 1  | Lab        | Xylene         | 0.15    | 100  | 100  | ผ่าน     |
|    | (ห         |                | ppm     | ppm  | ppm  |         |
|    | ้องปฏิบัติการ) |                |         |      |      |         |
+----+------------+----------------+---------+------+------+---------+
|    |            | Ethyl acetate  | 0.11    | None | 400  | None    |
|    |            |                | ppm     |      | ppm  |         |
+----+------------+----------------+---------+------+------+---------+
| 2  | Lab        | Toluene        | 1.86    | 200  | 50   | ผ่าน     |
|    | (บู๊ทพ่นสี)    |                | ppm     | ppm  | ppm  |         |
+----+------------+----------------+---------+------+------+---------+
|    |            | Xylene         | 2.32    | 100  | 100  | ผ่าน     |
|    |            |                | ppm     | ppm  | ppm  |         |
+----+------------+----------------+---------+------+------+---------+
|    |            | Methyl ethyl   | 2.96    | None | 200  | None    |
|    |            | ketone (MEK)   | ppm     |      | ppm  |         |
+----+------------+----------------+---------+------+------+---------+
|    |            | Butyl acetate  | 0.20    | None | 150  | None    |
|    |            |                | ppm     |      | ppm  |         |
+----+------------+----------------+---------+------+------+---------+
|    |            | Acetone        | 0.25    | None | 500  | None    |
|    |            |                | ppm     |      | ppm  |         |
+----+------------+----------------+---------+------+------+---------+
| 3  | Lab        | Toluene        | 1.78    | 200  | 50   | ผ่าน     |
|    | (วัตถุดิบ)    |                | ppm     | ppm  | ppm  |         |
+----+------------+----------------+---------+------+------+---------+
|    |            | Xylene         | 1.52    | 100  | 100  | ผ่าน     |
|    |            |                | ppm     | ppm  | ppm  |         |
+----+------------+----------------+---------+------+------+---------+
|    |            | Ethyl acetate  | 0.28    | None | 400  | None    |
|    |            |                | ppm     |      | ppm  |         |
+----+------------+----------------+---------+------+------+---------+
|    |            | Butyl acetate  | 0.21    | None | 150  | None    |
|    |            |                | ppm     |      | ppm  |         |
+----+------------+----------------+---------+------+------+---------+
|    |            | Methyl ethyl   | 0.56    | None | 200  | None    |
|    |            | ketone (MEK)   | ppm     |      | ppm  |         |
+----+------------+----------------+---------+------+------+---------+
|    |            | Acetone        | 0.41    | None | 500  | None    |
|    |            |                | ppm     |      | ppm  |         |
+----+------------+----------------+---------+------+------+---------+
| 4  | อาคารผลิต 1 | Toluene        | 1.32    | 200  | 50   | ผ่าน     |
|    |            |                | ppm     | ppm  | ppm  |         |
+----+------------+----------------+---------+------+------+---------+
|    |            | Xylene         | 1.18    | 100  | 100  | ผ่าน     |
|    |            |                | ppm     | ppm  | ppm  |         |
+----+------------+----------------+---------+------+------+---------+
|    |            | Ethyl acetate  | 0.20    | None | 400  | None    |
|    |            |                | ppm     |      | ppm  |         |
+----+------------+----------------+---------+------+------+---------+
|    |            | Butyl acetate  | 0.15    | None | 150  | None    |
|    |            |                | ppm     |      | ppm  |         |
+----+------------+----------------+---------+------+------+---------+
|    |            | Methyl ethyl   | 1.56    | None | 200  | None    |
|    |            | ketone (MEK)   | ppm     |      | ppm  |         |
+----+------------+----------------+---------+------+------+---------+
|    |            | Acetone        | 0.21    | None | 500  | None    |
|    |            |                | ppm     |      | ppm  |         |
+----+------------+----------------+---------+------+------+---------+
|    |            | Total dust     | 5.66    | 15   | 10   | ผ่าน     |
|    |            |                | mg/m³   | m    | m    |         |
|    |            |                |         | g/m³ | g/m³ |         |
+----+------------+----------------+---------+------+------+---------+
| 5  | อาคารผลิต 2 | Toluene        | 1.21    | 200  | 50   | ผ่าน     |
|    |            |                | ppm     | ppm  | ppm  |         |
+----+------------+----------------+---------+------+------+---------+
|    |            | Xylene         | 1.13    | 100  | 100  | ผ่าน     |
|    |            |                | ppm     | ppm  | ppm  |         |
+----+------------+----------------+---------+------+------+---------+
|    |            | Methyl ethyl   | 0.15    | None | 200  | None    |
|    |            | ketone (MEK)   | ppm     |      | ppm  |         |
+----+------------+----------------+---------+------+------+---------+
|    |            | Toluene        | 1.21    | 200  | 50   | ผ่าน     |
|    |            |                | ppm     | ppm  | ppm  |         |
+----+------------+----------------+---------+------+------+---------+
|    |            | Acetone        | 0.12    | None | 500  | None    |
|    |            |                | ppm     |      | ppm  |         |
+----+------------+----------------+---------+------+------+---------+
|    |            | Total dust     | 4.56    | 15   | 10   | ผ่าน     |
|    |            |                | mg/m³   | m    | m    |         |
|    |            |                |         | g/m³ | g/m³ |         |
+----+------------+----------------+---------+------+------+---------+

รายงานผลการตรวจวัดปริมาณของสารเจือปนในอากาศที่ระบายออกจากปล่อง

+--------------------------+-------------------+----------+----------+
| รายการตรวจวัด             | ผลการตรวจวัด       | ค        | ผลการ    |
|                          |                   | ่ามาตรฐาน |          |
|                          |                   |          | เ        |
|                          |                   |          | ปรียบเทียบ |
+--------------------------+-------------------+----------+----------+
|                          | อ                 |          |          |
|                          | าคารผลิต-ปล่องระบาย |          |          |
+--------------------------+-------------------+----------+----------+
| เชื้อเพลิงที่ใช้               | -                 | -        | -        |
+--------------------------+-------------------+----------+----------+
| เส้นผ่านศูนย์กลาง (cm)       | 70×30             | -        | -        |
+--------------------------+-------------------+----------+----------+
| ความสูง (m)               | 10                | -        | -        |
+--------------------------+-------------------+----------+----------+
| อุณหภูมิ (⁰C)               | 36                | -        | -        |
+--------------------------+-------------------+----------+----------+
| ความเร็วลมเฉลี่ย (m/sec)    | 1.80              | -        | -        |
+--------------------------+-------------------+----------+----------+
| ความชื้นสัมพัทธ์ (%RH)        | 0.18              | -        | -        |
+--------------------------+-------------------+----------+----------+
| Toluene (ppm)            | 3.96              | -        | -        |
+--------------------------+-------------------+----------+----------+
| Xylene (ppm)             | 5.11              | 200      | ผ่าน      |
+--------------------------+-------------------+----------+----------+
| Methyl ethyl ketone      | 6.86              | -        | -        |
| (MEK) (ppm)              |                   |          |          |
+--------------------------+-------------------+----------+----------+
| Acetone (ppm)            | 3.11              | -        | -        |
+--------------------------+-------------------+----------+----------+
| Total VOCs (mg/m³)       | 28.11             | -        | -        |
+--------------------------+-------------------+----------+----------+
| Methyl isobutyl ketone   | ND                | -        | -        |
| (MIBK) (ppm)             |                   |          |          |
+--------------------------+-------------------+----------+----------+
| Isopropyl alcohol (IPA)  | 8.96              | -        | -        |
| (ppm)                    |                   |          |          |
+--------------------------+-------------------+----------+----------+

รายงานผลการตรวจวิเคราะห์คุณภาพน้ำทิ้ง

+------------------------+-----+--------------+------------+---------+
| พารามิเตอร์              | ห   | บริเ          | ค่ามาตรฐาน  | ผล      |
|                        | น่วย | วณที่เก็บตัวอย่าง |            |         |
| (Parameters)           |     |              | (Standard) | เป      |
|                        | (Un |              |            | รียบเทียบ |
|                        | it) |              |            |         |
+------------------------+-----+--------------+------------+---------+
|                        |     | Lab          |            |         |
+------------------------+-----+--------------+------------+---------+
| pH                     | -   | 6.9          | 5.5-9.0    | ผ่าน     |
+------------------------+-----+--------------+------------+---------+
| Biochemical Oxygen     | m   | 18.2         | 20         | ผ่าน     |
| Demand (BOD)           | g/l |              |            |         |
+------------------------+-----+--------------+------------+---------+
| Chemical Oxygen Demand | m   | 98.2         | 120        | ผ่าน     |
| (COD)                  | g/l |              |            |         |
+------------------------+-----+--------------+------------+---------+
| Total Dissolved Solids | m   | 423.6        | 3000       | ผ่าน     |
| (TDS)                  | g/l |              |            |         |
+------------------------+-----+--------------+------------+---------+
| Total Suspended Solids | m   | 17.1         | 50         | ผ่าน     |
| (TSS)                  | g/l |              |            |         |
+------------------------+-----+--------------+------------+---------+
| Color                  | -   | ไม           | ไม่เป       | ผ่าน     |
|                        |     | ่เป็นที่พึงรังเกียจ | ็นที่พึงรังเกียจ |         |
+------------------------+-----+--------------+------------+---------+
| Temperature            | ⁰C  | 27.5         | 40         | ผ่าน     |
+------------------------+-----+--------------+------------+---------+
| Sample condition       |     | ใส           |            |         |
|                        |     | มีตะกอนเล็กน้อย |            |         |
+------------------------+-----+--------------+------------+---------+